અમેરિકાએ પોતાના સાથી દેશો માટે નાટો સંગઠન બનાવ્યું હતું જ્યારે સોવિયેત સંઘે યુરોપના પોલેન્ડ, રોમાનિયા, બલ્ગેરિયા અને હંગેરી જેવા દેશો સાથે વારસા-કરાર કરીને પોતાનું લશ્કર ત્યાં ગોઠવ્યું. એ વખતે દુનિયાના દેશોમાં ક્યાંય પણ તણાવ, સંઘર્ષ કે ગૃહયુદ્ધ જેવી સ્થિતિનું નિર્માણ થાય તો સોવિયેત સંઘ અને અમેરિકા સામસામી છાવણીઓમાં વહેંચાઈ જતા અને પરોક્ષ રીતે લડાઈમાં સામેલ થઈ જતા. એ બંને એકબીજાના સાથી દેશોમાં અશાંતિ પેદા કરતા ને બળવાખોરોને શસ્ત્રો આપતા. બંને દબંગ દેશો વચ્ચેની વર્ચસ્વની લડાઈમાં દુનિયાનાં લાખો લોકોનાં મોત નીપજ્યાં ને ઘણા દેશો તબાહ થઈ ગયા. હવે ફરી કોલ્ડ વોરના દિવસો શરૂ થશે ત્યારે એ જ સ્થિતિ થશે ને દુનિયા ફરી તબાહીના રસ્તે આગળ વધશે.